Vroue vas oor vulstasie-diefstal van R2 miljoenWilhelmina Burger (58) en Sandra Nelson (64) verskyn na verwagting Woensdag in die hof nadat hulle glo meer as R2 miljoen gesteel het toe hulle by ŉ vulstasie in Milnerton, Kaapstad, gewerk het. Burger het as ŉ klerk by die vulstasie gewerk en Nelson as ŉ verkoopsassistent. Die twee vroue het Dinsdag in die gespesialiseerde misdaadhof in Bellville voor landdros Sabrina Sonnenberg verskyn. Volgens die klagstaat het die twee vroue by Van Zyl Motors gewerk en albei het toegang gehad tot die kluis met kontant. Landdros Simone Liedeman voer aan hulle het óf die elektroniese spreitabel vir die daaglikse boekhouding gemanipuleer, óf die bedrae op die bankdepositostrokies gemanipuleer. Die twee het glo kop in een mus gewerk. Albei vroue staar aanklagte van bedrog ter waarde van R2 066 244 in die gesig met ŉ bykomende klag van diefstal. Die misdade is glo tussen 2007 en 2009 gepleeg. -SAPA